Scythia Minor — Istros-Histria — 3rd c. BC — SEG 18.288
Region: Thrace and the Lower Danube (IG X) — Scythia Minor 

εδοξε τηι βουληι και τωι δημωι επιμηνιευοντος θεοκριτου πυθοτελης αρχελοχου ειπεν επειδη διοδωρος θρασυκλεους προκριτος φερεκλεους κλεαρχος αριστομαχου ταχθεντες πρεσβεις υπερ των ομηρων προς ζαλμοδεγικον απεδημησαν τε δια της πολεμιας παντα κινδυνον υπομειναντες και πασαν προθυμιαν παρασχο[με]νοι εκομισαντο τους ομηρους οντα[ς] πλειους η εξηκοντα και τας προσοδου[ς] συνεπεισαν αποδουνα[ι α]υτον τωι δημωι δεδοχθαι τηι βου[λ]ηι [κα]ι τωι δημωι αναγραψαι αυτους και εκγονους ευεργετας του δημου και στ[ε]φανουσθαι αυτους και εκγονους εμ πασι τοις θεατροις χρυσωι στεφανωι δι ανδραγαθιαν και ευνοιαν την ει[ς] τον δημον οπως φιλοτιμωνται και οι αλλοι περι την πολιν ειδοτες οτι ο δη[μος] τιμαι τους αγαθους ανδρας αναγραψαι δε τους ηγεμονας το ψηφισμα εις [στηλας δ]υο και στησαι τημ μεν [ε]ν τηι αγορ[αι πρ]ο της στοας την δε προ του [β]ωμου του διος του πολιεως.